5. ทรัพย์สินที่ใช้ในการประกอบธุรกิจ

5.1 รายละเอียดของทรัพย์สินที่ใช้ในการประกอบธุรกิจ

  ณ วันที่ 31 ธันวาคม 2550 บริษัทและบริษัทย่อยมีสินทรัพย์ที่ใช้ในการประกอบธุรกิจดังนี้

ที่ดิน อาคาร และสิ่งปลูกสร้าง

[TABLE]

เครื่องจักร อุปกรณ์ เครื่องตกแต่งติดตั้ง เครื่องใช้สำนักงาน และยานพาหนะ

+-----------------------+------------+-------------+-----------------+
| ประเภทของทรัพย์สิน       | ลัก         | ภาระผูกพัน    | มูลค่าสุท          |
|                       | ษณะกรรมสิทธิ์ |             | ธิตามงบการเงินรวม |
|                       |            |             |                 |
|                       |            |             | ณ วันที่ 31 ธ.ค.   |
|                       |            |             | 50              |
|                       |            |             |                 |
|                       |            |             | (ล้านบาท)        |
+-----------------------+------------+-------------+-----------------+
| เครื่องจักรและอุปกรณ์      | เป็นเจ้าของ  | จดจำนอ      | 103.50^(1/)     |
|                       |            | งไว้กับธนาคาร |                 |
| เครื่องจักรและอุปกรณ์      | เป็นเจ้าของ  |             | 104.61          |
|                       |            | -           |                 |
+-----------------------+------------+-------------+-----------------+
| เครื่องมือ-เครื่องใช้       | เป็นเจ้าของ  | จดจำนอ      | 0.41^(1/)       |
|                       |            | งไว้กับธนาคาร |                 |
| เครื่องมือ-เครื่องใช้       | เป็นเจ้าของ  |             | 5.25            |
|                       |            | -           |                 |
+-----------------------+------------+-------------+-----------------+
| ระบบโครงสร้าง          | เป็นเจ้าของ  | -           | 4.73            |
+-----------------------+------------+-------------+-----------------+
| เครื่องจักรและอุปกรณ์      | เป็นเจ้าของ  | -           | 16.95           |
| –งานระหว่างติดตั้ง        |            |             |                 |
|                       | -          | -           | 0.89            |
| เค                    |            |             |                 |
| รื่องจักรอุปกรณ์-ระหว่างทาง |            |             |                 |
+-----------------------+------------+-------------+-----------------+
| เครื่องตกแต่ง ติดตั้ง       | เป็นเจ้าของ  | -           | 6.66            |
| และเครื่องใช้สำนักงาน     |            |             |                 |
+-----------------------+------------+-------------+-----------------+
| ยานพาหนะ              | เป็นเจ้าของ  | -           | 8.76            |
|                       |            |             |                 |
|                       | เช่าซื้อ      | สัญญาเช่าซื้อ   | 0.61            |
+-----------------------+------------+-------------+-----------------+

หมายเหตุ

^(1/) ที่ดิน อาคารและสิ่งปลูกสร้าง เครื่องจักรบางส่วน ได้จดจำนอง
เพื่อเป็นหลักทรัพย์ค้ำประกันเงินกู้ยืมจากสถาบันการเงินหลายแห่งในวงเงินรวม 1,243.20
ล้านบาท

^(2/) เมื่อวันที่ 22 พฤษภาคม 2545 บริษัทได้ซื้อทรัพย์สินซึ่งประกอบด้วย ที่ดินจำนวน 1 ไร่ 1
งาน 12 ตารางวา พร้อมอาคารที่จังหวัดสมุทรปราการ
เพื่อใช้เป็นสำนักงานสาขาจากลูกหนี้การค้าของบริษัทรายหนึ่ง
โดยได้มีการหักกลบลบหนี้ค่าทรัพย์สินส่วนหนึ่งกับค่าสินค้าที่ลูกหนี้ค้างชำระกับบริษัท
โดยได้ทำข้อตกลงกับลูกหนี้การค้าดังกล่าวในการยินยอมให้ลูกหนี้ซื้อทรัพย์สินดังกล่าวคืนภายในระยะเวลา
5 ปี
ในราคาต้นทุนบวกด้วยดอกเบี้ยตามอัตราดอกเบี้ยจ่ายของสถาบันการเงินแห่งหนึ่งและบวกเพิ่มอีกร้อยละ
3 ต่อปี อย่างไรก็ตาม บริษัทมิได้ดำเนินกิจการของสำนักงานสาขาดังกล่าวตั้งแต่เดือนตุลาคม 2546
เนื่องจากพื้นที่ค่อนข้างจำกัด รวมทั้งความไม่สะดวกในการขนส่งสินค้า
ปัจจุบันบริษัทได้หาประโยชน์บนเนื้อที่ดังกล่าวโดยปล่อยให้บุคคลภายนอกเช่าอยู่และอยู่ในระหว่างต่อสัญญา

^(3/) บันทึกในงบดุลในส่วนของทรัพย์สินไม่หมุนเวียน

รายละเอียดของสัญญาเช่าทรัพย์สินของบริษัท

ณ. วันที่ 31 ธันวาคม 2550 บริษัทมีสัญญาเช่าทรัพย์สินระยะยาวดังนี้

สัญญาเช่าที่ดินระยะยาวจากนายเข็งซง สกุลชีพวัฒนา เพื่อใช้เป็นโกดังสินค้า
โดยมีกำหนดระยะเวลาเช่า 12 ปี นับตั้งแต่วันที่ 17 กรกฎาคม 2539 ถึงวันที่ 16 กรกฎาคม
2551 ด้วยอัตราค่าเช่าคงที่ทุกเดือน เดือนละ 30,000 บาท
และเมื่อครบกำหนดระยะเวลาการเช่าตามสัญญาแล้วบริษัทสามารถต่อสัญญาเช่าออกไปอีก 3
ปีโดยจะพิจารณาค่าเช่าในการต่อสัญญาอีกครั้งหนึ่ง

รายละเอียดของสัญญาเช่าทรัพย์สินของบริษัทย่อย

ณ. วันที่ 31 ธันวาคม 2550 บริษัทย่อยมีสัญญาเช่าทรัพย์สินดังต่อไปนี้

สัญญาเช่าอาคารเลขที่ 39/39-1 หมู่ที่ 1 ถนนบางบัวทอง-ไทรน้อย ตำบลคลองขวาง
อำเภอไทรน้อย จังหวัดนนทบุรี และสัญญาเช่าที่ดินโฉนดเลขที่ 56382 เลขที่ดิน 614
และที่ดินโฉนดเลขที่ 56383 เลขที่ 615 ตำบลคลองขวาง อำเภอไทรน้อย จังหวัดนนทบุรี จำนวน
2 แปลงเนื้อที่รวมประมาณ 2 ไร่ 2 งาน 42 ตารางวา จากบริษัท วีเอส โอ เอ็นเตอร์ไพรส์
เพื่อใช้เป็นที่ตั้งสำนักงานและคลังสินค้าของบริษัท เอวีวี จำกัด โดยมีกำหนดระยะเวลาเช่า 1 ปี 5
เดือนนับตั้งแต่วันที่ 1 สิงหาคม 2549 ถึงวันที่ 31 ธันวาคม 2550 ด้วยอัตราค่าเช่าคงที่ทุกเดือน
เดือนละ 48,000 บาท

5.2 สิทธิหรือข้อจำกัดในการประกอบธุรกิจ

บริษัทได้รับสิทธิและประโยชน์จากการเปิดโรงงานที่นิคมอุตสาหกรรมปิ่นทอง จังหวัดชลบุรี ในฐานะ
ผู้ได้รับการส่งเสริมการลงทุนตามพระราชบัญญัติส่งเสริมการลงทุน พ.ศ.2520 ในประเภท 5.3
กิจการผลิตชิ้นส่วนหรืออุปกรณ์ที่ใช้กับเครื่องใช้ไฟฟ้าโดยมีรายละเอียดดังต่อไปนี้

  ------------------------------------------------------------------------
  เลขที่บัตรส่งเสริมการลงทุน   1864(2)/2548
  ---------------------- -------------------------------------------------
  ประเภท                 กิจการผลิตชิ้นส่วนหรืออุปกรณ์ที่ใช้กับเครื่องใช้ไฟฟ้า

  วันที่อนุมัติ                17 สิงหาคม 2548

  วันที่บัตรส่งเสริม           23 กันยายน 2548
  ------------------------------------------------------------------------

5.3 นโยบายการลงทุนในบริษัทย่อยและบริษัทร่วม

นโยบายการลงทุนในบริษัทย่อยหรือบริษัทร่วม
จะพิจารณาลงทุนในธุรกิจที่เกื้อหนุนและเอื้อประโยชน์ต่อการทำธุรกิจของบริษัท
หรือธุรกิจซึ่งอยู่ในอุตสาหกรรมที่มีแนวโน้มเจริญเติบโต หรือธุรกิจที่บริษัทมีความถนัดและชำนาญ
โดยจะคำนึงถึงอัตราผลตอบแทนที่ได้รับจากการลงทุนนั้นๆ เป็นสำคัญ ในกรณีที่บริษัท
มีการลงทุนในบริษัทย่อย
บริษัทจะควบคุมดูแลโดยส่งกรรมการเข้าเป็นตัวแทนในบริษัทย่อยตามสัดส่วนการถือหุ้น
และหากบริษัทย่อยมีการดำเนินธุรกิจที่กระทบต่อบริษัทอย่างมีนัยสำคัญ
บริษัทจะกำหนดวิธีการควบคุมดูแล เช่น
การกำหนดเรื่องที่จะต้องขออนุมัติจากที่ประชุมคณะกรรมการของบริษัท เป็นต้น
ในกรณีที่ลงทุนในบริษัทร่วม บริษัทจะไม่เข้าไปควบคุมดูแลมากนัก
แต่จะส่งตัวแทนจากบริษัทเข้าไปเป็นกรรมการในบริษัทนั้นๆ ตามสัดส่วนการถือหุ้นในบริษัทร่วมนั้น

 บริษัท มีบริษัทย่อย 1 บริษัท คือ บริษัท เอวีวี จำกัด บริษัทได้ส่งตัวแทนเข้าไปเป็นกรรมการใน เอวีวี จำนวน 2 ท่านจากทั้งหมด 3 ท่าน โดยสัดส่วนการลงทุนในบริษัทคิดเป็นร้อยละ 35 (รายละเอียดตามข้อ 2.2 ภาพรวมในการประกอบธุรกิจ และข้อ 11 รายการระหว่างกัน) ซึ่งเป้าหมายในการลงทุนกับ เอวีวี ครั้งนี้ คือช่วยให้บริษัทสามารถขยายยอดขายสินค้าโดยผ่านการเติบโตของ เอวีวี ได้มากขึ้น และเป็นการช่วยเปิดตลาดเครื่องปรับอากาศให้กับบริษัทได้ จากที่แต่เดิมผลิตคอยล์ซึ่งเป็นเพียงส่วนประกอบหนึ่งของเครื่องปรับอากาศเท่านั้น ซึ่งเท่ากับเป็นการเข้าสู่ตลาดที่มีมูลค่าเพิ่มสูงขึ้นในสายโซ่อุปทาน (Value Chain) จะเป็นการช่วยให้บริษัทมีการเติบโตของรายได้ และอัตราผลตอบแทนจากการลงทุนเพิ่มขึ้นอีกด้วย